На основу члана 13. Закона о јавним службама („Службени гласник Републике Србије“, број 42/91, 71/94, 79/05, 81/05, 83/05 и 83/14), члана 26. Закона о култури („Службени гласник РС“, број 72/09, 13/2016 и 30/2016), члана 17. Закона о библиотечко-информационој делатности („Службени гласник РС“, број 52/2011) и члана 37. Статута Града Ниша („Службени лист Града Ниша", број 88/2008), Скупштина Града Ниша, на седници одржаној дана \_\_\_\_\_\_\_\_\_\_\_\_\_\_ године, донoси

**О Д Л У К У**

**О ИЗМЕНAMA ОДЛУКЕ О ОСНИВАЊУ НАРОДНЕ БИБЛИОТЕКЕ**

 **“СТЕВАН СРЕМАЦ“ У НИШУ**

 Члан 1.

 У Одлуци о оснивању Народне библиотеке “Стеван Сремац“ у Нишу („Службени лист Града Ниша", број 2/2011 – пречишћен текст), назив Одлуке мења се и гласи:

 **„О Д Л У К А**

**О ОСНИВАЊУ НАРОДНЕ БИБЛИОТЕКЕ**

 **“СТЕВАН СРЕМАЦ“ НИШ“**

Члан 2.

 Члан 10. мења се и гласи:

 „Члан 10.

Директор Установе се именује на основу претходно спроведеног јавног конкурса, на период од четири године и може бити поново именован.

Јавни конкурс из става 1. овог члана расписује и спроводи Управни одбор Установе.

Јавни конкурс из става 1. овог члана расписује се 60 дана пре истека мандата директора.

Јавни конкурс из става 1. овог члана објављује се на сајту Националне службе за запошљавање и у најмање једним дневним новинама које се дистрибуирају на целој територији Републике.

Кандидати за директора Установе морају имати високо образовање и најмање три године радног искуства у култури и испуњавати друге услове утврђене статутом Установе.

Кандидат за директора дужан је да предложи програм рада и развоја установе, као саставни део конкурсне документације.

Рок за подношење пријава на јавни конкурс не може бити краћи од осам ни дужи од петнаест дана од дана оглашавања јавног конкурса. Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази, управни одбор одбацује закључком против кога се може изјавити посебна жалба оснивачу у року од три дана од дана достављања закључка.

Жалба из става 7. овог члана не задржава извршење закључка.

Управни одбор установе обавља разговор са кандидатима који испуњавају услове из конкурса и у року од 30 дана од дана завршетка јавног конкурса доставља Министру надлежном за културу образложени предлог листе кандидата (у даљем тексту: Листа). Листа садржи мишљење управног одбора о стручним и организационим способностима сваког кандидата и записник о обављеном разговору.

Министар надлежном за културу, уз сагласност руководиоца Народне библиотеке Србије, именује директора Установе са Листе, као Установе која обавља матичне функције.

Јавни конкурс није успео ако управни одбор утврди да нема кандидата који испуњава услове да уђе у изборни поступак о чему је дужан да обавести Министра надлежном за културу, односно уколико Министар надлежан за културу не именује директора установе са Листе.

Дужност директора Установе престаје на начин и под условима предвиђеним законом.“.

Члан 3.

 У члану 11. после става 2. додају се став 3. и 4., који гласе:

„Вршилац дужности директора мора да испуњава услове за избор кандидата за директора из члана 10. став 5. ове одлуке.

 Вршилац дужности директора има сва права, обавезе и овлашћење директора.“.

Члан 4.

 У члану 13. после става 7. додају се ст. 8. и 9., који гласе:

 „У случају спречености председника управног одбора, седницу управног одбора може заказати и њој председавати, најстарији члан управног одбора.

Дужност члана Управног одбора Установе престаје на начин и под условима предвиђеним законом.“.

 Члан 5.

 У члану 16. после става 8. додају се ст. 9. и 10., који гласе:

„У случају спречености председника надзорног одбора, седницу надзорног одбора може заказати и њој председавати, најстарији члан надзорног одбора.

Дужност члана Надзорног одбора Установе престаје на начин и под условима предвиђеним законом.“.

 Члан 6.

У члану 19. речи „до 3.марта 2011. године“ замењују се речима „у року од 30 дана од дана ступања на снагу ове одлуке“.

Члан 7.

 Ова Одлука ступа на снагу осмог дана од дана објављивања у „Службеном листу Града Ниша".

Број:

У Нишу,

**СКУПШТИНА ГРАДА НИША**

 Председник

 \_\_\_\_\_\_\_\_\_\_\_\_\_\_\_\_\_\_\_

 Мр Раде Рајковић

***О б р а з л о ж е њ е***

Народна скупштина Републике Србије, на седници одржаној 12.2.2016. године, усвојила је Закон о изменама и допунама Закона о култури („Службени гласник РС“, број 13/2016).

Овим законом се, поред осталог, мења се поступак избора директора установе културе, као и општи услови за избор директора и вршиоца дужности директора, одређује се ко може заказати и председавати седницом управног и надзорног одбора установе у случају спречености председника, и прецизирају начин и разлози престанка дужности члана управног и надзорног одбора (чланови 15.-21. Закона).

Члан 17. став 6. Закона о библиотечко-информационој делатности („Службени гласник РС“, број 52/2011) посебно одређује да се за директора библиотеке именује лице које има високо образовање и најмање три године радног искуства у култури које испуњава друге услове утврђене статутом библиотеке. Став 3. истог члана прописује да директора библиотеке, која обавља матичне функције, именује министар надлежан за културу, односно надлежни орган аутономне покрајине, уз сагласност руководиоца Народне библиотеке Србије. Став 7. истог члана прописује да се спровођење конкурса и именовање директора библиотеке, именовање вршиоца дужности директора, његове надлежности и друго, врши на начин и по поступку прописаним одредбама закона којим се уређује област културе

Такође, потребно је усагласити назив одлуке са називом установе.

У складу са наведеним, извршене су измене у називу и тексту Одлуке о оснивању Народне библиотеке „Стеван Сремац“ у Нишу, у циљу усаглашавања оснивачког акта установе са важећим законским одредбама.

На основу напред наведеног, Управа за културу је израдила нацрт Одлуке као у диспозитиву.

 НАЧЕЛНИК

 Небојша Стевановић

 **ЧЛАНОВИ ОДЛУКЕ КОЈИ СЕ МЕЊАЈУ**

 Назив Одлуке

**О Д Л У К А**

**О ОСНИВАЊУ НАРОДНЕ БИБЛИОТЕКЕ**

 **“СТЕВАН СРЕМАЦ“ У НИШУ**

Члан 10.

 Директор Установе се именује на основу претходно спроведеног јавног конкурса, на период од четири године и може бити поново именован.

 Јавни конкурс из става 1. овог члана расписује и спроводи Управни одбор Установе.

 Јавни конкурс из става 1. овог члана расписује се 60 дана пре истека мандата директора.

 Услови за избор кандидата за директора Установе утврђују се статутом Установе.

 Кандидат за директора дужан је да предложи програм рада и развоја Установе, као саставни део конкурсне документације.

 Управни одбор Установе дужан је да у року од 30 дана од дана завршетка јавног конкурса изврши избор кандидата и предлог достави министру културе.

 Министар културе именује директора Установе, као Установе која обавља матичне функције, на основу предлога Управног одбора.

 Ако министар културе није прихватио предлог Управног одбора сматра се да јавни конкурс није успео.

 Дужност директора Установе престаје на начин и под условима предвиђеним законом.

Члан 11.

 Министар културе може именовати вршиоца дужности директора Установе, без претходно спроведеног јавног конкурса, у случају када директору престане дужност пре истека мандата, односно када јавни конкурс за директора није успео.

 Вршилац дужности директора може обављати ту функцију најдуже једну годину.

Члан 13.

 Установом управља Управни одбор.

 Управни одбор Установе има пет чланова.

 Чланове Управног одбора именује и разрешава Скупштина Града, из реда истакнутих стручњака и познавалаца културне делатности.

 Председника Управног одбора именује Скупштина Града из реда чланова Управног одбора.

 Један члан Управног одбора именује се из реда запослених у Установи и то из реда носилаца основне, односно програмске делатности, на предлог репрезентативног синдиката Установе, а уколико не постоји репрезентативни синдикат, на предлог већине запослених.

 Састав Управног одбора треба да обезбеди заступљеност од најмање 30% представника мање заступљеног пола.

 Чланови Управног одбора именују се на период од четири године и могу бити именовани највише два пута.

Чланови Управног одбора именују се на период од четири године и могу бити именовани највише два пута.

 У случају спречености председника управног одбора, седницу управног одбора може заказати и њој председавати, најстарији члан управног одбора.

Дужност члана Управног одбора Установе престаје на начин и под условима предвиђеним законом.

 Члан 16.

 Надзорни одбор обавља надзор над пословањем Установе.

 Надзорни одбор има три члана.

 Чланове Надзорног одбора именује и разрешава Скупштина Града.

 Председника Надзорног одбора именује Скупштина Града из реда чланова

Надзорног одбора.

 Један члан Надзорног одбора именује се из реда запослених у Установи, на предлог репрезентативног синдиката Установе, а уколико не постоји репрезентативни синдикат, на предлог већине запослених.

 Састав Надзорног одбора треба да обезбеди заступљеност од најмање 30% представника мање заступљеног пола.

 Чланови Надзорног одбора именују се на период од четири године и могу бити именовани највише два пута.

 За члана Надзорног одбора не може бити именовано лице које је члан Управног одбора Установе.

 Члан 19.

 Управни одбор Установе донеће статут Установе до 3.марта 2011.године.